96 



16. C. Kirbyi Spence. Nær beslægtet med den fore- 

 gaaende, men adskilt fra denne saavel som fra alle vore 

 andre Arter ved, at Pronotum ikke er punkteret, men fint 

 og tæt kornet. Mørkebrun, Vingedækkernes Skuldre lysere, 

 Hovedet sort, Følehorn og Ben brunrøde, de første med 

 lysere Rod. Behaaringen paa Hovedet tynd, paa Pronotum 

 tættere, brungul, paa Vingedækkerne graa, ved Roden gul- 

 lig. Følehornenes Bygning omtrent som hos den fore- 

 gaaende. Hovedet temmelig fint og meget tæt punkteret. 

 Pronotum større end hos den foregaaende, saa bredt som 

 eller lidt smallere end Vingedækkerne, dobbelt saa bredt 

 som langt. Siderne stærkt rundede, bagtil tydeligt ud- 

 buede. Baghjørnerne retvinklede. Vingedækkerne lidt min- 

 dre aflange end hos den foregaaende, fint og temmelig tæt 

 punkterede, bagtil uden tydeligt antydede Striber. Længde 

 3—3,8 mm. 



(^: Som den foregaaende. 



Af denne Art kendes hidtil kun et enkelt dansk Eks., 

 fundet d. *li 1877 i Merrits Skov eller Maglemer Have- 

 løkke. 



4. Némadus Thoms. 

 Denne og den følgende Slægt adskiller sig fra 

 de 3 foregaaende ved Vingedækkernes Tværrids- 

 ning og Mellembrystets Længdekøl. Fra den føl- 

 gende Slægt adskiller Nemadus sig ved, at Mellem- 

 hofterne berører hinanden, ved at 7. Følehornsled 

 er længere end bredt, og ved at Bagfødderne ikke 

 er sammentrykte, samt for den danske Arts Ved- 

 kommende ved, at Pronotum ikke er tværridset. 

 Følehornenes 8. Led kortere end de indesluttende. 

 Vingedækkernes Tværridsning mindre skraa end 

 hos Ptomaphagus. 



